Dicronocephalus shimomurai

Dicronocephalus shimomurai er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor, brunt eller grått bestøvet gullbasse. Denne arten er nesten helt kledt med brun bestøvning, grunnfargen er knapt synlig bortsett fra et par korte lendestriper på pronotum. Hannen er gjerne brunrød, hunnen mørkgrått bestøvet. På hodet har hannene lange, nokså rette horn. Pronotum er ovalt (avrundede bakhjørner). Beina, særlig forbeina, er lange. Beina er brunrøde til svarte.

Levevis 
Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.

Utbredelse 
Arten er utbredt på Taiwan.

Systematisk plassering 
Navnet har vanligvis vært stavet Dicranocephalus, men dette navnet er opptatt av tegeslekten Dicranocephalus Hahn, 1826 (Coreidae). 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Dicronocephalus Hope, 1837
 Dicronocephalus shimomurai (Kurosawa, 1986)

Kilder 
 Kurosawa, Y. (1986) Occurence of a fourth Dicranocephalus species in Formosa, with description of a new subspecies of Dicranocephalus yui Y. Kurosawa. Bulletin of the National Science Museum. Tokyo 12(1):31-35

Eksterne lenker 
 Bilder av arten
 

Gullbasser
Biller formelt beskrevet i 1986
Dyr formelt beskrevet av Yoshihiko Kurosawa
Taiwans insekter